ai4bharat/Pralekha huggingface dataset:
രാഷ്ട്രപതിയുടെ കാര്യാലയം
2020ലെ ഡിജിറ്റൽ ഇന്ത്യ പുരസ്കാരങ്ങൾ വെർച്വൽ സാങ്കേതികവിദ്യയുടെ സഹായത്തോടെ രാഷ്ട്രപതി വിതരണം ചെയ്തു
സാമൂഹികബന്ധങ്ങൾ, സാമ്പത്തിക പ്രവർത്തനങ്ങൾ, ആരോഗ്യപരിപാലനം, വിദ്യാഭ്യാസം തുടങ്ങി ജീവിതത്തിലെ വിവിധ മേഖലകളിൽ കൊറോണവൈറസ് വലിയ മാറ്റങ്ങൾ വരുത്തിയിട്ടുണ്ടെങ്കിലും നമ്മുടെ ജീവിതം നിശ്ചലം ആയിട്ടില്ല എന്നും, വിവരവിനിമയ സാങ്കേതിക വിദ്യയോടാണ് നാം ഇതിന് കടപ്പെട്ടിരിക്കുന്നത് എന്നും രാഷ്ട്രപതി ശ്രീ രാംനാഥ് കോവിന്ദ്. 2020ലെ ഡിജിറ്റൽ ഇന്ത്യ പുരസ്കാരങ്ങൾ ഇന്ന്  വീഡിയോ കോൺഫറൻസിലൂടെ വിതരണം ചെയ്ത് സംസാരിക്കുകയായിരുന്നു അദ്ദേഹം.
കൂടുതൽ സുരക്ഷ ഉറപ്പാക്കാനും പൊതുജന താൽപര്യം മുൻനിർത്തിയും ഗവൺമെന്റ് കാര്യാലയങ്ങൾ പേപ്പർ രഹിതവും സ്പർശന രഹിതവുമാക്കി മാറ്റുന്നതിന് നൂതന സാങ്കേതികവിദ്യകൾ കണ്ടെത്തണമെന്ന് അദ്ദേഹം അഭ്യർത്ഥിച്ചു. ഭരണപരമായ നടപടിക്രമങ്ങൾ കൂടുതൽ പരിസ്ഥിതി സൗഹൃദമാക്കാൻ ഇത് സഹായിക്കുമെന്നും രാഷ്ട്രപതി ചൂണ്ടിക്കാട്ടി.
ഡിജിറ്റൽ ഭരണ മേഖലയിലെ നൂതന ആശയങ്ങളെയും നടപടിക്രമങ്ങളെയും അനുമോദിക്കുന്നതിനായി ഇലക്ട്രോണിക്സ്-ഐടി മന്ത്രാലയം നൽകുന്നതാണ് ഡിജിറ്റൽ ഇന്ത്യ പുരസ്കാരങ്ങൾ. 6 വിഭാഗങ്ങളിലാണ് ആറാമത് ഡിജിറ്റൽ ഇന്ത്യ പുരസ്കാരങ്ങൾ വിതരണം ചെയ്തത്.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് മൊത്തം 219.62 കോടി  ഡോസ് വാക്സിൻ.
കഴിഞ്ഞ 24 മണിക്കൂറിനിടെ 1,72,838 ഡോസ് വാക്സിനുകൾ വിതരണം ചെയ്തു.
രാജ്യത്ത് നിലവിൽ ചികിത്സയിലുള്ളത് 18,802 പേർ
ചികിത്സയിലുള്ളത് 0.04 ശതമാനം പേർ
രോഗമുക്തി നിരക്ക് 98.77%
കഴിഞ്ഞ 24 മണിക്കൂറിനിടെ 2,161 പേർ സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 4,41,02,852 ആയി.
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 1,574 പേർക്ക്
പ്രതിദിന രോഗസ്ഥിരീകരണ നിരക്ക് 
പ്രതിവാര രോഗസ്ഥിരീകരണ നിരക്ക് 
ആകെ നടത്തിയത് 90.07 കോടി പരിശോധനകൾ ; കഴിഞ്ഞ 24 മണിക്കൂറിനിടെ നടത്തിയത് 1,65,901 പരിശോധനകൾ.
(ND
പ്രധാനമന്ത്രിയുടെ ഓഫീസ്
ഗുരുനാനാക്കിന്റെ പ്രകാശ് പുരബിന് പ്രധാനമന്ത്രി ജനങ്ങള്ക്ക് ആശംസകള് നേര്ന്നു
ഗുരുനാനാക്ക് ദേവ്ജിയുടെ പ്രകാശ് പുരബ് അവസരത്തില് പ്രധാനമന്ത്രി ശ്രീ നരേന്ദ്രമോദി ജനങ്ങള്ക്ക് ആശംസകള് നേര്ന്നു.
'' പ്രകാശ് പുരബിന് ശ്രീ ഗുരുനാനാക്ക് ദേവ് ജിയെ ഞാന് വണങ്ങുന്നു. സമുഹത്തെ സേവിക്കാനും മെച്ചപ്പെട്ട ലോകം ഉറപ്പാക്കാനായും അദ്ദേഹത്തിന്റെ ചിന്തകള് നമ്മെ പ്രചോദിപ്പിച്ചുകൊണ്ടേയിരിക്കട്ടെ'' ഒരു ട്വീറ്റില് പ്രധാനമന്ത്രി പറഞ്ഞു.
പ്രധാനമന്ത്രിയുടെ ഓഫീസ്
പ്രധാനമന്ത്രി ഗുജറാത്തിൽ നിന്നുള്ള ജില്ലാ പഞ്ചായത്ത് അംഗങ്ങളുമായി കൂടിക്കാഴ്ച നടത്തി
പ്രധാനമന്ത്രി ശ്രീ നരേന്ദ്ര മോദി ഇന്നലെ ഗുജറാത്തിൽ നിന്നുള്ള ജില്ലാ പഞ്ചായത്ത് അംഗങ്ങളുമായി കൂടിക്കാഴ്ച നടത്തുകയും ഗ്രാമവികസനവുമായി ബന്ധപ്പെട്ട വിഷയങ്ങളെക്കുറിച്ചും സമൂഹ പുരോഗതിക്കായി ജനശക്തിയെ പ്രയോജനപ്പെടുത്തുന്നതിനെക്കുറിച്ചും ദീർഘമായി സംസാരിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു :
"ഇന്നലെ, ഗുജറാത്തിൽ നിന്നുള്ള ജില്ലാ പഞ്ചായത്ത് അംഗങ്ങളുമായി ഒരു മികച്ച കൂടിക്കാഴ്ച നടത്തി. ഗ്രാമവികസനവുമായി ബന്ധപ്പെട്ട വിഷയങ്ങളെക്കുറിച്ചും സാമൂഹിക പുരോഗതിക്കായി ജനശക്തിയെ പ്രയോജനപ്പെടുത്തുന്നതിനെക്കുറിച്ചും ഞങ്ങൾ ദീർഘമായി സംസാരിച്ചു."
(Yesterday, had an excellent meeting with District Panchayat members from Gujarat. We talked at length about issues relating to rural development and leveraging Jan Shakti for societal progress. pic.twitter.com/HOZafnZRlB
— Narendra Modi  April 13, 2022
ആഭ്യന്തരകാര്യ മന്ത്രാലയം
ജിഎൻസിടിഡി ഭേദഗതി നിയമം-2021 പ്രാബല്യത്തിൽ വന്നു
ന്യൂഡൽഹി, ഏപ്രിൽ 29, 2021
ദേശീയ തലസ്ഥാന ടെറിട്ടറി ഗവണ്മെന്റ്  ഭേദഗതി നിയമം 2021 പ്രാബല്യത്തിൽ വന്നു. 2021 മാർച്ച് 22 ന് ലോക്സഭയും, 2021 മാർച്ച് 24 ന് രാജ്യസഭയും ഈ ബില് പാസാക്കിയിരുന്നു. തുടർന്ന് 2021 മാർച്ച് 28 ന് രാഷ്ട്രപതിയുടെ അനുമതിയും ലഭിച്ചിരുന്നു. 21, 24, 33, 44 വകുപ്പുകൾ ഭേദഗതി ചെയ്യുന്നതാണ് നിയമം.
തലസ്ഥാനത്തിന്റെ ആവശ്യങ്ങൾക്ക് കൂടുതൽ പ്രസക്തി നൽകുക എന്നതാണ് ഭേദഗതി നിയമത്തിന്റെ ലക്ഷ്യം. തിരഞ്ഞെടുക്കപ്പെട്ട സർക്കാരിന്റെയും ലഫ്റ്റനന്റ് ഗവർണറുടെയും  ഉത്തരവാദിത്തങ്ങൾ കൂടുതൽ നിർവചിക്കുക, കൂടാതെ, നിയമസഭയും എക്സിക്യൂട്ടീവും തമ്മിൽ യോജിപ്പുള്ള ബന്ധം സൃഷ്ടിക്കുക എന്നിവയും ഇതിന്റെ ലക്ഷ്യങ്ങളാണ്.
ഭേദഗതി ഡൽഹി എൻസിടിയിൽ മികച്ച ഭരണം ഉറപ്പാക്കാനും, പദ്ധതികൾ മെച്ചപ്പെട്ട രീതിയിൽ നടപ്പാക്കാനും സഹായിക്കും.
ഭേദഗതികൾ നിലവിലുള്ള നിയമപരവും ഭരണഘടനാപരവുമായ വ്യവസ്ഥകളുമായി പൊരുത്തപ്പെടുന്നവയാണ്. കൂടാതെ 04.07.2018, 14.02.2019 തീയതികളിലെ ബഹുമാനപ്പെട്ട സുപ്രീം കോടതിയുടെ വിധിന്യായങ്ങൾക്ക് അനുസൃതവുമാണ്.
1991 ലെ ജിഎൻസിടിഡി നിയമത്തിലാണ് ഭേദഗതികൾ കൊണ്ടുവന്നിരിക്കുന്നത്. ഇന്ത്യൻ ഭരണഘടനയുടെ സംസ്ഥാന, കൺകറന്റ് ലിസ്റ്റുകൾ പ്രകാരം, തിരഞ്ഞെടുക്കപ്പെട്ട സർക്കാരിന് ഭരണഘടനാപരവും നിയമപരവുമായ നൽകിയിട്ടുള്ള ഉത്തരവാദിത്തങ്ങളിൽ ഒരു തരത്തിലും ഇത് മാറ്റം വരുത്തിയിട്ടില്ല.
RRTN/SKY
(Visitor Counter : 184
ആരോഗ്യ, കുടുംബക്ഷേമ മന്ത്രാലയം
കോവിഡ്-19 സംബന്ധിച്ച ഏറ്റവും പുതിയ വിവരങ്ങൾ
കഴിഞ്ഞ 24 മണിക്കൂറിനുള്ളിൽ 10,215 പേർ രോഗമുക്തരായോടെ ഇന്ത്യയിലെ കോവിഡ്-19 രോഗമുക്തിനിരക്ക് 52.47 ശതമാനമായി. ആകെ 1,80,012 പേർ രാജ്യത്ത് രോഗമുക്തി നേടി. കോവിഡ്-19 ബാധിച്ചവരില് പകുതിയിലേറെ രോഗത്തില് നിന്ന് മുക്തരായെന്ന് ഇത് സൂചിപ്പിക്കുന്നു. ഇനി ചികിത്സയിലുള്ളത് 1,53,178 പേർ ആണ്.
കോവിഡില് നിന്ന് മുക്തി നേടിയ രോഗികള്, മുന്നിര ആരോഗ്യ പ്രവര്ത്തകര്, അവരുടെ കുടുംബങ്ങള് എന്നിവരുള്പ്പെടെ കോവിഡ് ബാധിക്കപ്പെട്ട ജനങ്ങള് നേരിടുന്ന സാമൂഹികമായ അകറ്റിനിര്ത്തല് പരിഹരിക്കുന്നതിനുള്ള വിശദമായ മാര്ഗ്ഗനിര്ദ്ദേശങ്ങള് കേന്ദ്ര ആരോഗ്യ കുടുംബക്ഷേമ മന്ത്രാലയം പുറത്തിറക്കി. https://www.mohfw.gov.in/pdf/GuidetoaddressstigmaassociatedwithCOVID19.pdf എന്ന ലിങ്കില് ഇത് ലഭ്യമാണ്.
കോവിഡ് -19 സംബന്ധിച്ച ഏറ്റവും പുതിയതും ആധികാരികവുമായ സാങ്കേതിക വിവരങ്ങൾ, മാർഗ്ഗനിർദ്ദേശങ്ങൾ, ഉപദേശങ്ങൾ എന്നിവയ്ക്ക് https://www.mohfw.gov.in/ , @MoHFW_INDIA എന്നിവ സന്ദര്ശിക്കാവുന്നതാണ്.
കോവിഡ് -19 മായി ബന്ധപ്പെട്ട സാങ്കേതിക സംശയങ്ങൾക്ക് technquery.covid19[at]gov[dot]in ലും, മറ്റ് സംശയങ്ങൾക്ക് ncov2019[at]gov[dot]in, @CovidIndiaSeva എന്നിവയിലും ബന്ധപ്പെടാം.
കോവിഡ് -19 സംബന്ധിച്ച സംശയങ്ങൾക്ക്, ദയവായി ആരോഗ്യ മന്ത്രാലയത്തിന്റെ ടോൾ ഫ്രീ നമ്പർ ആയ +91-11-23978046 അല്ലെങ്കിൽ 1075 ൽ വിളിക്കുക. സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും കോവിഡ് -19 സംബന്ധിച്ച ഹെൽപ്പ്ലൈൻ നമ്പറുകളുടെ പട്ടിക https://www.mohfw.gov.in/pdf/coronvavirushelplinenumber.pdf ൽ ലഭ്യമാണ്.
പ്രത്യേക സേവനങ്ങളും ഫീച്ചറുകളും
'തൊഴിൽ മേള' വ്യക്തമാക്കുന്നത് യുവജനങ്ങളോടുള്ള കേന്ദ്ര ഗവണ്മെന്റിന്റെ പ്രതിബദ്ധത : കേന്ദ്രമന്ത്രി വി മുരളീധരൻ
യുവജനങ്ങൾക്ക് തൊഴിലവസരങ്ങൾ നൽകുന്നതിനും പൗര ക്ഷേമം ഉറപ്പാക്കുന്നതിനുമുള്ള കേന്ദ്ര ഗവണ്മെന്റിന്റെ പ്രതിബദ്ധതയാണ് 'തൊഴിൽ മേള' വ്യക്തമാക്കുന്നതെന്ന് കേന്ദ്ര വിദേശകാര്യ, പാർലമെന്ററി കാര്യ സഹമന്ത്രി ശ്രീ. വി മുരളീധരൻ പറഞ്ഞു. ദക്ഷിണ റെയിൽവേ തിരുവനന്തപുരത്ത് സംഘടിപ്പിച്ച 'തൊഴിൽ മേള' പരിപാടിയിൽ സംസാരിക്കുകയായിരുന്നു അദ്ദേഹം. അത്യാധുനിക സാങ്കേതിക വിദ്യ ഉപയോഗിച്ച് കേന്ദ്രഗവണ്മെന്റ് റിക്രൂട്ട്മെന്റ് നടപടികൾ വേഗത്തിലാക്കിയിട്ടുണ്ടെന്നും അദ്ദേഹം പറഞ്ഞു. യുവജനങ്ങളുടെ പങ്കാളിത്തം ഉറപ്പാക്കിക്കൊണ്ട് 2047ഓടെ ഇന്ത്യയെ വികസിത രാഷ്ട്രമാക്കി മാറ്റാനുള്ള കേന്ദ്ര ഗവണ്മെന്റിന്റെ ശ്രമങ്ങളുടെ ഭാഗമാണ് ഈ സംരംഭം എന്നും അദ്ദേഹം പറഞ്ഞു.
സംസ്ഥാനത്ത് സ്കിൽ ഇന്ത്യ പദ്ധതിക്ക് കീഴിൽ 1.5 ലക്ഷത്തിലധികം ജനങ്ങൾക്ക് പ്രയോജനം ലഭിച്ചു എന്നും കേന്ദ്ര സഹമന്ത്രി പറഞ്ഞു. റെയിൽവേ നവീകരണത്തിലും റെയിൽവേ വികസനത്തിലും കേന്ദ്രം വിവിധ നടപടികൾ സ്വീകരിച്ചിട്ടുണ്ടെന്ന് മന്ത്രി പറഞ്ഞു. കേന്ദ്രഗവണ്മെന്റിന്റെ ശ്രമഫലമായി കഴിഞ്ഞ 8 വർഷത്തിനിടെ സ്റ്റാർട്ടപ്പുകളുടെ എണ്ണം 75,000 ആയി ഉയർന്നതായും അദ്ദേഹം പറഞ്ഞു.
10 ലക്ഷം പേർക്കുള്ള നിയമന യജ്ഞമായ തൊഴിൽ മേളയ്ക്ക് പ്രധാനമന്ത്രി ശ്രീ നരേന്ദ്ര മോദി തുടക്കം കുറിക്കുന്ന തത്സമയ വെബ്കാസ്റ്റിന് ചടങ്ങ് സാക്ഷ്യം വഹിച്ചു.
ചടങ്ങിൽ പുതുതായി നിയമിതരായവർക്കുള്ള നിയമന കത്തും മന്ത്രി വി മുരളീധരൻ വിതരണം ചെയ്തു.
രാജ്യത്തുടനീളം 38 മന്ത്രാലയങ്ങൾ/ഡിപ്പാർട്ട്മെന്റുകളിൽ പുതുതായി നിയമിതരായ 75,000 പേർ വിവിധ തലങ്ങളിലായി ചേർന്നു .
ഡിവിഷണൽ റെയിൽവേ മാനേജർ ശ്രീ ആർ മുകുന്ദ് അധ്യക്ഷത വഹിച്ചു. ചീഫ് റെയിൽവേ പേഴ്സണൽ ഓഫീസർ എസ് എൻ കറുപ്പണ്ണസ്വാമി, അഡീഷണൽ ഡിവിഷണൽ റെയിൽവേ മാനേജർ ആർ രഘുരാമൻ എന്നിവർ പങ്കെടുത്തു. സീനിയർ ഡിവിഷണൽ പേഴ്സണൽ ഓഫീസർ ലിപിൻ രാജ് എം പി സ്വാഗതം പറഞ്ഞു. അസിസ്റ്റന്റ് പേഴ്സണൽ ഓഫീസർ ശ്രീ രാഹുൽ അനിൽ നന്ദി പറഞ്ഞു.
കേന്ദ്ര ഇലക്ട്രോണിക്സ് ആൻഡ് ഇൻഫർമേഷൻ ടെക്നോളജി & നൈപുണ്യ വികസന സഹമന്ത്രി ശ്രീ. കൊച്ചിയിൽ നടന്ന റോസ്ഗാർ മേളയിൽ രാജീവ് ചന്ദ്രശേഖർ പങ്കെടുത്തു
ഫോട്ടോ ഒപ്പം :
ധനകാര്യ മന്ത്രാലയം
ഇൻഷുറൻസ് സേവനത്തിലെ അപാകതകൾ സംബന്ധിച്ച് പോളിസി ഉടമകൾക്കുള്ള പരാതികൾ പരിഹരിക്കുന്നതിനായി ഇൻഷുറൻസ് ഓംബുഡ്സ്മാൻ ചട്ടങ്ങൾ സർക്കാർ ഭേദഗതി ചെയ്തു.
ന്യൂഡൽഹി , മാർച്ച് 03, 2021
ഇൻഷുറൻസ് രംഗത്തെ പരാതികൾ സമയബന്ധിതമായും കുറഞ്ഞചെലവിലും നിഷ്പക്ഷമായും പരിഹരിക്കാനാനുതകുന്ന തരത്തിൽ ഇൻഷുറൻസ് ഓംബുഡ്സ്മാൻ സംവിധാനത്തിന്റെ പ്രവർത്തനം മെച്ചപ്പെടുത്തുക ലക്ഷ്യമിട്ട് 2021 മാർച്ച് 2 ന് ഇൻഷുറൻസ് ഓംബുഡ്സ്മാൻ ചട്ടം, 2017 - ൽ സമഗ്രമായ ഭേദഗതികൾ ഉൾപ്പെടുത്തി സർക്കാർ വിജ്ഞാപനം ചെയ്തു.
ഇൻഷ്വർ ചെയ്യുന്ന വ്യക്തികൾ,സ്ഥാപനങ്ങൾ, ഏജന്റുമാർ, ബ്രോക്കർമാർ, മറ്റ് ഇടനിലക്കാർ എന്നിവരുടെ സേവനത്തിലെ അപാകതകൾ സംബന്ധിച്ച തർക്കങ്ങളിൽ ഓംബുഡ്സ്മാൻ മുമ്പാകെ സമർപ്പിക്കാവുന്ന പരാതികളുടെ വ്യാപ്തി നിയമ ഭേദഗതിയോടെ വർദ്ധിച്ചു.
ഇലക്ട്രോണിക് സംവിധാനങ്ങൾ ഉപയോഗിച്ച് പരാതികൾ നൽകുന്നതിന് നിയമഭേദഗതി പോളിസി ഉടമകളെ സഹായിക്കും. പോളിസി ഉടമകൾക്ക് അവരുടെ പരാതികളുടെ തൽസ്ഥിതി ഓൺലൈനിൽ അറിയാൻ സാധിക്കുന്ന ഒരു പരാതി പരിഹാര സംവിധാനം ഇതോടെ സംജാതമാകും.കൂടാതെ, വാദം കേൾക്കുന്നതിനായി ഓംബുഡ്സ്മാന് വീഡിയോ കോൺഫറൻസിംഗ് ഉപയോഗിക്കാനാകും. ഏതെങ്കിലും ഒരു ഓംബുഡ്സ്മാൻ തസ്തിക ഒഴിഞ്ഞുകിടക്കുകയാണെങ്കിൽ ഈ ഒഴിവ് നികത്തുന്നതു വരെ മറ്റൊരു ഓംബുഡ്സ്മാന് അധിക ചാർജ് നൽകുന്നതിന് നിയമത്തിൽ വ്യവസ്ഥ ചെയ്തിട്ടുണ്ട്.
ഓംബുഡ്സ്മാൻ നിയമന പ്രക്രിയയുടെ സുതാര്യത ഉറപ്പുവരുത്തുന്നതിനും നിയുക്ത വ്യക്തികളുടെ സ്വതന്ത്രമായ പ്രവർത്തനം സാധ്യമാക്കുന്നതിനും നിരവധി ഭേദഗതികൾ ഉൾക്കൊള്ളിച്ചിട്ടുണ്ട്. ഉപഭോക്തൃ അവകാശങ്ങൾ സംരക്ഷിക്കുന്നതിലോ ഇൻഷുറൻസ് മേഖലയിലെ ഉപഭോക്തൃ സംരക്ഷണ വിഷയങ്ങളിൽ ഇടപെടുന്നതിൽ മികച്ച ട്രാക്ക് റെക്കോർഡുള്ളതോ ആയ ഒരു വ്യക്തിയെ ഓംബുഡ്സ്മാൻതെരഞ്ഞെടുപ്പ് സമിതിയിൽ ഉൾപ്പെടുത്തും.
ഔദ്യോഗിക ഗസറ്റ് വിജ്ഞാപനം താഴെപ്പറയുന്ന ലിങ്കിൽ ലഭ്യമാണ് :
https://static.pib.gov.in/WriteReadData/specificdocs/documents/2021/mar/doc20213301.pdf
IE/SKY
(Visitor Counter : 144
പ്രധാനമന്ത്രിയുടെ ഓഫീസ്
സിബിഐയുടെ വജ്രജൂബിലി ആഘോഷങ്ങൾ ഏപ്രിൽ 3ന് പ്രധാനമന്ത്രി ഉദ്ഘാടനം ചെയ്യും
വിശിഷ്ട സേവനത്തിനുള്ള രാഷ്ട്രപതിയുടെ പോലീസ് മെഡലും സിബിഐയിലെ മികച്ച അന്വേഷണ ഉദ്യോഗസ്ഥർക്കുള്ള സ്വർണ്ണ മെഡലും പ്രധാനമന്ത്രി സമ്മാനിക്കും
സിബിഐയുടെ വജ്രജൂബിലി ആഘോഷ വർഷത്തോടനുബന്ധിച്ച് പ്രധാനമന്ത്രി തപാൽ സ്റ്റാമ്പും സ്മാരക നാണയവും പ്രകാശനം ചെയ്യും
സെൻട്രൽ ബ്യൂറോ ഓഫ് ഇൻവെസ്റ്റിഗേഷന്റെ  വജ്രജൂബിലി ആഘോഷങ്ങൾ ഏപ്രിൽ 3 ന് ഉച്ചയ്ക്ക് 12 മണിക്ക് ന്യൂഡൽഹിയിലെ വിജ്ഞാന് ഭവനിൽ പ്രധാനമന്ത്രി ശ്രീ നരേന്ദ്ര മോദി ഉദ്ഘാടനം ചെയ്യും.
വിശിഷ്ട സേവനത്തിനുള്ള രാഷ്ട്രപതിയുടെ പോലീസ് മെഡലും സിബിഐയിലെ മികച്ച അന്വേഷണ ഉദ്യോഗസ്ഥർക്കുള്ള സ്വർണ്ണ മെഡലും ലഭിച്ചവർക്ക് പരിപാടിയോടനുബന്ധിച്ച്, പ്രധാനമന്ത്രി അവ സമ്മാനിക്കും. ഷില്ലോംഗ്, പൂനെ, നാഗ്പൂർ എന്നിവിടങ്ങളിൽ സിബിഐയുടെ പുതിയ ഓഫീസ് സമുച്ചയങ്ങളും പ്രധാനമന്ത്രി ഉദ്ഘാടനം ചെയ്യും. സിബിഐയുടെ വജ്രജൂബിലി ആഘോഷ വർഷത്തോടനുബന്ധിച്ച് അദ്ദേഹം തപാൽ സ്റ്റാമ്പും സ്മാരക നാണയവും പ്രകാശനം ചെയ്യും. സിബിഐയുടെ ട്വിറ്റർ ഹാൻഡിലും അദ്ദേഹം പുറത്തിറക്കും.
1963 ഏപ്രിൽ 1-ന് കേന്ദ്ര ആഭ്യന്തര മന്ത്രാലയത്തിന്റെ വിജ്ഞാപനം പ്രകാരമാണ് സെൻട്രൽ ബ്യൂറോ ഓഫ് ഇൻവെസ്റ്റിഗേഷൻ സ്ഥാപിച്ചത്.
ND
(
പ്രധാനമന്ത്രിയുടെ ഓഫീസ്
പുതിയ പാസഞ്ചർ ട്രെയിൻ : പ്രധാനമന്ത്രി ഗോണ്ടിയ നിവാസികൾക്ക് ആശംസകൾ നേർന്നു
ജബൽപൂർ-ഗോണ്ടിയ-ജബൽപൂർ ഇടയിൽ ഓടുന്ന പുതിയ പാസഞ്ചർ ട്രെയിനിനായി പ്രധാനമന്ത്രി ശ്രീ നരേന്ദ്ര മോദി ഗോണ്ടിയ നിവാസികൾക്ക് ആശംസകൾ നേർന്നു.
സുനിൽ മെൻഡെയുടെ ട്വീറ്റിന് മറുപടിയായി പ്രധാനമന്ത്രി പറഞ്ഞു;
"ഒരുപാട് അഭിനന്ദനങ്ങൾ! ജബൽപൂരിനും ഗോണ്ടിയയ്ക്കും ഇടയിലുള്ള ഈ പുതിയ ട്രെയിൻ ഒരു വലിയ സമ്മാനമാണ്, ഇത് ജനങ്ങളുടെ യാത്ര സുരക്ഷിതവും സൗകര്യപ്രദവുമാക്കും."
വാര്ത്താവിതരണ പ്രക്ഷേപണ മന്ത്രാലയം
51-ാമത് ഇന്ത്യ അന്താരാഷ്ട്ര ചലച്ചിത്രോത്സവം 'ഹൈബ്രിഡ്' രൂപത്തിൽ സംഘടിപ്പിക്കും- കേന്ദ്രമന്ത്രി പ്രകാശ് ജാവദേക്കർ
അൻപത്തിയൊന്നാമത് ഇന്ത്യ അന്താരാഷ്ട്ര ചലച്ചിത്രോത്സവം  ഹൈബ്രിഡ് രൂപത്തിൽ സംഘടിപ്പിക്കുമെന്ന് കേന്ദ്ര വാർത്താ വിതരണ പ്രക്ഷേപണ വകുപ്പ് മന്ത്രി ശ്രീ പ്രകാശ് ജാവദേക്കർ ന്യൂഡൽഹിയിൽ അറിയിച്ചു. കൊറോണാ വൈറസിനെ ആധാരമാക്കിയുള്ള അന്താരാഷ്ട്ര കൊറോണവൈറസ് ചലച്ചിത്രമേളയിൽ സംസാരിക്കുകയായിരുന്നു അദ്ദേഹം.
ഇന്ത്യ അന്താരാഷ്ട്ര ചലച്ചിത്രമേളയിൽ പ്രദർശിപ്പിക്കുന്ന, ചലച്ചിത്രങ്ങൾ പ്രേക്ഷകർക്ക് ഓൺലൈനായി കാണാനാകുമെന്ന് ശ്രീ പ്രകാശ് ജാവദേക്കർ അറിയിച്ചു. അതേസമയം, ഉദ്ഘാടന, സമാപന പരിപാടികൾ ഗോവയിൽ ഒരു ചെറു സദസ്സിൽ സംഘടിപ്പിക്കാനാണ് ഉദ്ദേശിക്കുന്നതെന്ന് അദ്ദേഹം പറഞ്ഞു. മേളയിൽ ഈ വർഷം 21 നോൺ ഫീച്ചർ ചിത്രങ്ങൾ പ്രദർശിപ്പിക്കുമെന്നും അദ്ദേഹം അറിയിച്ചു.
കൊറോണ വൈറസിനെ ആസ്പദമാക്കി 108 രാജ്യങ്ങളിൽനിന്നും 2800 ഹ്രസ്വ ചിത്രങ്ങൾ നിർമ്മിക്കപ്പെട്ടു എന്നത് ജനങ്ങളുടെ മികച്ച പ്രതിഭയ്ക്ക് ഉദാഹരണമാണെന്ന് ശ്രീ. പ്രകാശ് ജാവദേക്കർ അഭിപ്രായപ്പെട്ടു. ചലച്ചിത്രോത്സവ സംഘാടകരെ അദ്ദേഹം അഭിനന്ദിച്ചു.
കൊറോണ വൈറസ് ആഗോളതലത്തിൽ പലരാജ്യങ്ങളിലും വലിയ പ്രതിസന്ധി സൃഷ്ടിച്ചിട്ടുണ്ട്. എന്നാൽ 2020 ന്റെ തുടക്കത്തിൽ തന്നെ ഈ പ്രതിസന്ധി മുന്നിൽകണ്ടുകൊണ്ട് പ്രധാനമന്ത്രി ശ്രീ.നരേന്ദ്ര മോദിയുടെ നേതൃത്വത്തിൻ കീഴിൽ അക്ഷീണം പരിശ്രമിച്ചതിനാൽ ഇന്ത്യയ്ക്ക് ഈ പ്രതിസന്ധി നേരിടാനായി എന്ന് അദ്ദേഹം പറഞ്ഞു.
കൊറോണ വാക്സിൻ ഉടൻ രാജ്യത്ത് ലഭ്യമാകും. എന്നാൽ, ജനങ്ങൾ ജാഗ്രത കുറയ്ക്കരുത് എന്നും കേന്ദ്രമന്ത്രി ഓർമിപ്പിച്ചു.
ഇന്ത്യയെപ്പോലെ, ഒരു ബൃഹത് രാജ്യത്ത് കൊറോണ വൈറസിന് എതിരെയുള്ള ബോധവൽക്കരണം, മികച്ച രീതിയിൽ സാധ്യമാക്കിയ കേന്ദ്ര വാർത്താ വിതരണ പ്രക്ഷേപണ വകുപ്പ് മന്ത്രിയെയും വകുപ്പിനെയും,
കേന്ദ്ര ന്യൂനപക്ഷ കാര്യ വകുപ്പ് മന്ത്രി ശ്രീ മുക്താർ അബ്ബാസ് നഖ്വി അഭിനന്ദിച്ചു.കൊറോണ വൈറസ് ചലച്ചിത്രമേളയിലൂടെ, ഒരൊറ്റ സ്ഥലത്ത് ഇത്രയധികം ഹ്രസ്വചിത്രങ്ങൾ കൊണ്ടുവന്ന സംഘാടകരെ അദ്ദേഹം അഭിനന്ദിച്ചു.
പ്രധാനമന്ത്രിയുടെ ഓഫീസ്
26-ാം ദേശീയ യുവജനോത്സവം കർണാടകത്തിലെ ഹുബ്ബള്ളിയിൽ പ്രധാനമന്ത്രി ജനുവരി 12ന് ഉദ്ഘാടനം ചെയ്യും
‘വികസിത് യുവ - വികസിത് ഭാരത്’ എന്നതാണു മേളയുടെ പ്രമേയം
തൊഴിലും വ്യവസായവും നവീനാശയങ്ങളും; കാലാവസ്ഥാവ്യതിയാനം; ആരോഗ്യം; സമാധാനം; ഭാവി പങ്കിടൽ എന്നിങ്ങനെ വൈവിധ്യമാർന്ന മേഖലകൾ ഉൾക്കൊള്ളുന്ന അഞ്ചു പ്രമേയങ്ങളിലെ ചർച്ചകൾക്കു യുവജനസമ്മേളനം സാക്ഷ്യംവഹിക്കും
പ്രാദേശിക പാരമ്പര്യ സംസ്കാരങ്ങൾക്ക് ഊർജം പകരുകയെന്ന കാഴ്ചപ്പാടോടെയാണു മത്സരപരിപാടികൾ സംഘടിപ്പിക്കുന്നത്
പത്തുലക്ഷത്തോളം പേരെ യോഗയ്ക്കായി അണിനിരത്തുന്ന ‘യോഗത്തോൺ’ മേളയുടെ പ്രധാന ആകർഷണമാകും
തദ്ദേശീയമായ എട്ടു കായിക ഇനങ്ങളും ആയോധനകലകളും ദേശീയതലത്തിലുള്ള കലാകാരന്മാർ അവതരിപ്പിക്കും
പ്രധാനമന്ത്രി നരേന്ദ്ര മോദി 2023 ജനുവരി 12ന് 26-ാം ദേശീയ യുവജനോത്സവം ഉദ്ഘാടനംചെയ്യും. വൈകിട്ടു 4നു കർണാടകത്തിലെ ഹുബ്ബള്ളിയിലാണു പരിപാടി. ദേശീയ യുവജനദിനമായി ആചരിക്കുന്ന, സ്വാമി വിവേകാനന്ദന്റെ ജന്മവാർഷികദിനത്തിലാണ്, അദ്ദേഹത്തിന്റെ ആദർശങ്ങളെയും ഉപദേശങ്ങളെയും സംഭാവനകളെയും ആദരിക്കാനും വിലമതിക്കാനും പരിപാടി സംഘടിപ്പിക്കുന്നത്.
കഴിവുറ്റ നമ്മുടെ യുവാക്കളെ ദേശീയതലത്തിൽ ഉയർത്തിക്കാട്ടുന്നതിനും രാഷ്ട്രനിർമാണത്തിനു പ്രചോദിപ്പിക്കുന്നതിനുമായാണ് എല്ലാക്കൊല്ലവും ദേശീയ യുവജനോത്സവം നടത്തുന്നത്. ഇതു രാജ്യത്തിന്റെ വിവിധഭാഗങ്ങളിൽനിന്നുള്ള വൈവിധ്യമാർന്ന സംസ്കാരങ്ങളെ പൊതുവേദിയിലെത്തിക്കും. ‘ഏകഭാരതം, ശ്രേഷ്ഠ ഭാരതം’ എന്ന മനോഭാവത്തോടെ ഏവരെയും കൂട്ടിയിണക്കുകയും ചെയ്യും. ഈ വർഷം, ജനുവരി 12 മുതൽ 16 വരെ കർണാടകത്തിലെ ഹുബ്ബള്ളി-ധാർവാഡിലാണു “വികസിത് യുവ - വികസിത് ഭാരത്” എന്ന പ്രമേയത്തിലൂന്നി മേള നടക്കുന്നത്.
യുവജനസമ്മേളനത്തിനും മേള സാക്ഷ്യംവഹിക്കും. ഇതു ജി20, വൈ20 പരിപാടികളിൽനിന്ന് ഉരുത്തിരിഞ്ഞ അഞ്ചു വിഷയങ്ങളിൽ പ്ലീനറി ചർച്ചകൾക്കു വേദിയാകും. തൊഴിലിന്റെ ഭാവിയും വ്യവസായവും നവീനാശയങ്ങളും; ഇരുപത്തിയൊന്നാം നൂറ്റാണ്ടിലെ വൈദഗ്ധ്യങ്ങൾ; കാലാവസ്ഥാവ്യതിയാനവും ദുരന്തസാധ്യത കുറയ്ക്കലും; സമാധാനം സൃഷ്ടിക്കലും അനുരഞ്ജനവും; ജനാധിപത്യത്തിലെയും ഭരണത്തിലെയും ഭാവി-യുവ പങ്കാളിത്തം; ആരോഗ്യവും ക്ഷേമവും എന്നിവയാണവ. അറുപതിലധികം വിദഗ്ധർ ഉച്ചകോടിയിൽ പങ്കാളികളാകും. മത്സരാധിഷ്ഠിതവും അല്ലാത്തതുമായ നിരവധി പരിപാടികൾ ഇതിന്റെ ഭാഗമായി നടക്കും. മത്സരപരിപാടികളിൽ നാടോടിനൃത്തങ്ങളും പാട്ടുകളും ഉൾപ്പെടും. ഒപ്പം, പ്രാദേശിക പരമ്പരാഗത സംസ്കാരങ്ങൾക്കും പ്രചോദനമേകും. പത്തുലക്ഷത്തോളംപേർ അണിനിരക്കുന്ന ‘യോഗത്തോൺ’ മത്സരേതര പരിപാടികളുടെ ഭാഗമാകും. ദേശീയതലത്തിലുള്ള കലാകാരന്മാർ തദ്ദേശീയമായ എട്ടു കായിക ഇനങ്ങളും ആയോധനകലകളും അവതരിപ്പിക്കും. ഭക്ഷ്യമേള, യുവകലാക്യാമ്പ്, സാഹസിക-കായിക പ്രവർത്തനങ്ങൾ, ‘നിങ്ങളുടെ കര-നാവിക-വ്യോമ സേനകളെ തിരിച്ചറിയൂ’ പ്രത്യേക ക്യാമ്പുകൾ എന്നിവയാണു മറ്റ് ആകർഷണങ്ങൾ.
--ND--
(
പ്രധാനമന്ത്രിയുടെ ഓഫീസ്
ഫ്രാൻസിന്റെ ബാസ്റ്റിൽ ദിനാഘോഷത്തിൽ അതിഥിയായി ക്ഷണിച്ചതിന് പ്രധാനമന്ത്രി ഫ്രഞ്ച് പ്രസിഡന്റിന് നന്ദി പറഞ്ഞു
ജൂലൈ 14ന് ഫ്രാൻസിലെ ബാസ്റ്റിൽ ദിനാചരണത്തിൽ പ്രധാനമന്ത്രി ശ്രീ നരേന്ദ്ര മോദി വിശിഷ്ടാതിഥിയാകും.
ഫ്രാൻസ് പ്രസിഡന്റിന്റെ ട്വീറ്റിന് മറുപടിയായി എച്ച്.ഇ. ഇമ്മാനുവൽ മാക്രോൺ, പ്രധാനമന്ത്രി ട്വീറ്റ് ചെയ്തു.
"എന്റെ സുഹൃത്ത് ഇമ്മാനുവൽ മാക്രോണിന് നന്ദി! ബാസ്റ്റിൽ ദിനവും നിങ്ങളുമായും ഫ്രഞ്ച് ജനതയുമായുള്ള ഞങ്ങളുടെ തന്ത്രപരമായ പങ്കാളിത്തവും ആഘോഷിക്കാൻ ഞാൻ ആഗ്രഹിക്കുന്നു."
ND
(
പ്രധാനമന്ത്രിയുടെ ഓഫീസ്
തെലുങ്ക്, സംസ്കൃത പണ്ഡിതൻ, ശ്രീ കണ്ടലകുന്ത അലഹ സിംഗരാചാര്യുലുവിന്റെ നിര്യാണത്തിൽ പ്രധാനമന്ത്രി അനുശോചിച്ചു
തെലുങ്ക്, സംസ്കൃത പണ്ഡിതൻ, ശ്രീ കണ്ടലകുന്ത അലഹ സിംഗരാചാര്യുലുവിന്റെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി.
“ശ്രീ കണ്ടലകുന്ത അലഹ സിംഗരാചാര്യലു ഗാരുവിന്റെ വിയോഗം വേദനിപ്പിക്കുന്നു. സംസ്കൃതത്തിലും തെലുങ്കിലും ഉള്ള അദ്ദേഹത്തിന്റെ അഭിനിവേശം അദ്ദേഹത്തിന്റെ കൃതികളിൽ പ്രതിഫലിച്ചു. അറിവിന്റെയും ജ്ഞാനത്തിന്റെയും പേരിൽ അദ്ദേഹം വളരെയധികം ബഹുമാനിക്കപ്പെട്ടു. എന്റെ ചിന്തകൾ അദ്ദേഹത്തിന്റെ കുടുംബത്തോടും അഭ്യുദയകാംക്ഷികളോടും കൂടിയാണ്. ഓം ശാന്തി: പ്രധാനമന്ത്രി നരേന്ദ്ര മോദി "
ND
(
ആരോഗ്യ, കുടുംബക്ഷേമ മന്ത്രാലയം
ഇന്ത്യൻ കൗൺസിൽ ഓഫ് മെഡിക്കൽ റിസർച്ച്, ഇന്ത്യയും യുകെയിലെ ഓക്സ്ഫോർഡ് യൂണിവേഴ്സിറ്റിയും തമ്മിൽ ഒപ്പുവെച്ച ധാരണാപത്രത്തിന് കേന്ദ്ര മന്ത്രിസഭയുടെ അംഗീകാരം
ഇന്ത്യൻ കൗൺസിൽ ഓഫ് മെഡിക്കൽ റിസർച്ച്, ഇന്ത്യയും യുകെയിലെ ഓക്സ്ഫോർഡ് യൂണിവേഴ്സിറ്റിയും തമ്മിൽ ഒപ്പുവെച്ച ധാരണാപത്രത്തിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭായോഗം അംഗീകാരം നൽകി .
ധാരണാപത്രത്തിന്റെ ലക്ഷ്യങ്ങൾ:
ഇന്ത്യൻ ശാസ്ത്രജ്ഞർക്കും ഗവേഷകർക്കും വേണ്ടിയുള്ള ശേഷി വർദ്ധിപ്പിക്കൽ, അന്താരാഷ്ട്ര മാനദണ്ഡങ്ങൾക്കും നിയന്ത്രണ ആവശ്യകതകൾക്കും അനുസൃതമായ ഡാറ്റ ശേഖരണം, സ്വന്തം ഫണ്ട് ഉപയോഗിച്ച് ശേഷി വികസനത്തിന് ഒരു പ്രാദേശിക ഹബ്ബായി ഇന്ത്യയെ വികസിപ്പിക്കുക, തുല്യതയുടെയും പരമാധികാരത്തിന്റെയും തത്വങ്ങൾ സംയുക്തമായി പിന്തുടരുക. ഐസിഎംആറിലെ ഫലങ്ങൾ കൈവരിക്കുന്നതിന് ഐഡിഡിഒ സെക്രട്ടേറിയറ്റിന്റെ സഹായത്തോടെ സമയബന്ധിതമായി ഫണ്ട് സ്വരൂപിക്കുക , കൂടാതെ ഡാറ്റയിലും അതിനപ്പുറവും പങ്കാളിത്തം കെട്ടിപ്പടുക്കുക, തുല്യതയോടും സുതാര്യതയോടും കൂടി നൈപുണ്യ പങ്കിടൽ. തുടങ്ങിയവയാണ് ധാരണാപത്രത്തിന് കീഴിലുള്ള ലക്ഷ്യങ്ങൾ
മലേറിയ, വിസറൽ ലീഷ്മാനിയാസിസ്, ഫൈലേറിയസിസ്നി എന്നിവയുടെ നിർമ്മാർജ്ജന ഘട്ടത്തിൽ , ഉയർന്നുവരുന്ന അണുബാധകൾ, ഡാറ്റാ മാനേജ്മെന്റ്, ഡാറ്റാ ഡോക്യുമെന്റേഷൻ, ഡാറ്റ പങ്കിടൽ, വികസനം എന്നിവയ്ക്കുള്ള മികച്ച സമ്പ്രദായങ്ങളെ പിന്തുണയ്ക്കുകയും വികസിപ്പിക്കുകയും ചെയ്യുന്ന ഘട്ടത്തിൽ കൊതുക് പരത്തുന്ന മൂന്ന് രോഗങ്ങളെക്കുറിച്ചുള്ള ആശയങ്ങൾ കൈമാറാനും പങ്കിടാനും ഇരു കക്ഷികളും സമ്മതിച്ചു. തുല്യമായ ഭരണ ചട്ടക്കൂടുകൾ, ഗവേഷണ പരിപാടികളിൽ സഹകരിക്കുന്നതിനുള്ള അവസരങ്ങൾ പര്യവേക്ഷണം ചെയ്യുക, ശേഷി ശക്തിപ്പെടുത്തൽ, ഗവേഷണ കൂട്ടാളികളുടെ കൈമാറ്റം, ഡാറ്റാ മാനേജ്മെന്റ്, സ്റ്റാറ്റിസ്റ്റിക്കൽ വിശകലനം എന്നിവയെക്കുറിച്ചുള്ള പരിശീലനം മൂന്ന് വർഷത്തെ പ്രവർത്തന പദ്ധതി വികസിപ്പിക്കുക.
സാമ്പത്തിക പ്രത്യാഘാതങ്ങൾ:
ഈ ധാരണാപത്രം വിഭാവനം ചെയ്യുന്ന സഹകരണവുമായി ബന്ധപ്പെട്ട് കക്ഷികൾ ഓരോരുത്തരും അവരവരുടെ ചെലവുകൾ വഹിക്കും. ഈ ധാരണാപത്രം വിഭാവനം ചെയ്യുന്ന പ്രവർത്തനങ്ങളുടെ ഒരു ഘടകത്തിന് പിന്നീട് ഫണ്ടിംഗ് ഉറപ്പാക്കുകയും ആ ഫണ്ടിംഗിന്റെ ഒരു ഭാഗം മറ്റേ കക്ഷിക്ക് കൈമാറാൻ ഉദ്ദേശിക്കുന്നുവെങ്കിൽ, അതിനായി ഒരു അധിക ഉടമ്പടി നടപ്പിലാക്കും.
-ND-
(
മന്ത്രിസഭ
മൂന്ന്വിമാനത്താവളങ്ങളില് പൊതു-സ്വകാര്യ പങ്കാളിത്തത്തിന് കേന്ദ്ര മന്ത്രിസഭയുടെ അനുമതി
എയര്പോര്ട്ട്സ് അതോറിറ്റി ഓഫ് ഇന്ത്യയുടെ കീഴിലുള്ള അഹമ്മദാബാദ്, ലക്നൗ, മംഗലൂരൂവിമാനത്താവളങ്ങളുടെ പ്രവര്ത്തനം, കൈകാര്യംചെയ്യല്, വികസനം എന്നിവ പൊതുസ്വകാര്യ പങ്കാളിത്തത്തിലൂടെ നിര്വ്വഹിക്കുന്നതിന് പാട്ടത്തിന് നല്കാന് പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭയോഗം അനുമതി നല്കി. ഏറ്റവുംകൂടിയതുകയ്ക്ക്ലേലംകൊണ്ടഅദാനി എന്റര്പ്രൈസസ്സിനാണ് 50 വര്ഷകാലയളവിലേയ്ക്ക്വ്യവസ്ഥകള്ക്ക്വിധേയമായി പാട്ടത്തിന് നല്കുക.
ഇതുവഴി പൊതുമേഖലയില്ആവശ്യമായ നിക്ഷേപം ഉറപ്പ്വരുത്തുന്നതോടൊപ്പംസേവനങ്ങള്, മികവ്, സംരംഭകത്വംഎന്നിവയില് പ്രൊഫഷണലിസംകൊണ്ട്ഉറപ്പ്വരികയുമാണ്ലക്ഷ്യം. എയര്പോര്ട്ട്സ്അതോറിറ്റിഓഫ്ഇന്ത്യയ്ക്ക്ഇതിലൂടെഉണ്ടാകുന്ന വരുമാന വര്ദ്ധനവ് ടയര്-2, ടയര്-3 നഗരങ്ങളില്കൂടുതല് നിക്ഷേപം നടത്താനും, ഈ മേഖലകളില്തൊഴിലവസരങ്ങള് അനുബന്ധഅടിസ്ഥാന സൗകര്യങ്ങളുംസൃഷ്ടിക്കുന്നതിലൂടെ സാമ്പത്തിക വികസനം ഉറപ്പാക്കാനുമാകും.
ND MRD– 367
ആരോഗ്യ, കുടുംബക്ഷേമ മന്ത്രാലയം
ഇന്ത്യയില് കോവിഡ്-19 പ്രതിരോധ കുത്തിവയ്പ് 30 കോടി എന്ന നാഴികക്കല്ല് പിന്നിട്ടു
കഴിഞ്ഞ 24 മണിക്കൂറിനുള്ളില് നല്കിയത് 64.89 ലക്ഷം ഡോസ് വാക്സിന്
രാജ്യത്ത് കഴിഞ്ഞ 24 മണിക്കൂറിനിടെ 54,069 പേര്ക്ക് പുതുതായി രോഗം സ്ഥിരീകരിച്ചു
രാജ്യത്ത് ചികിത്സയിലുള്ളവരുടെ എണ്ണം 6,27,057 ആയി കുറഞ്ഞു
തുടര്ച്ചയായ 42-ാം ദിവസവും പ്രതിദിന രോഗമുക്തരുടെ എണ്ണം പുതിയ പ്രതിദിന രോഗബാധിതരേക്കാള് കൂടുതല്
രോഗമുക്തി നിരക്ക് 96.61% ആയി വര്ദ്ധിച്ചു
പ്രതിദിന രോഗസ്ഥിരീകരണ നിരക്ക് 2.91%, തുടര്ച്ചയായ 17-ാം ദിവസവും 5 ശതമാനത്തില് താഴെ
രാജ്യത്തെ ആകെ പ്രതിരോധ കുത്തിവയ്പുകള് 30 കോടി എന്ന നാഴികക്കല്ല് പിന്നിട്ടു. ഇന്ന് രാവിലെ 7 വരെയുള്ള താല്ക്കാലിക വിവരം അനുസരിച്ച് 40,45,516 സെഷനുകളിലൂടെ ആകെ 30,16,26,028 ഡോസ് വാക്സിനാണ് നല്കിയത്. കഴിഞ്ഞ 24 മണിക്കൂറിനുള്ളില് 64,89,599 ഡോസ് വാക്സിന് നല്കി.
ഇതില് താഴെപ്പറയുന്നവ ഉള്പ്പെടുന്നു:
ആരോഗ്യപ്രവര്ത്തകര്
ആദ്യ ഡോസ് 1,01,58,915
രണ്ടാമത്തെ ഡോസ് 71,32,888
മുന്നിരപ്പോരാളികള്
ആദ്യ ഡോസ് 1,73,03,658
രണ്ടാമത്തെ ഡോസ് 91,85,106
18-44 പ്രായപരിധിയിലുള്ളവര്
ആദ്യ ഡോസ് 7,06,62,665
രണ്ടാമത്തെ ഡോസ് 15,02,078
45-59 പ്രായപരിധിയിലുള്ളവര്
ആദ്യ ഡോസ് 8,39,38,683
രണ്ടാമത്തെ ഡോസ് 1,33,51,488
60 വയസിനുമേല് പ്രായമുള്ളവര്
ആദ്യ ഡോസ് 6,61,61,004
രണ്ടാമത്തെ ഡോസ് 2,22,29,543
ആകെ 30,16,26,028
കോവിഡ്-19 പ്രതിരോധ കുത്തിവയ്പിന്റെ പുതിയ ഘട്ടം 2021 ജൂണ് 21-നാണ് ആരംഭിച്ചത്.
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്.
രാജ്യത്ത് കഴിഞ്ഞ 24 മണിക്കൂറിനിടെ 54,069 പേര്ക്കാണ് പുതുതായി രോഗം സ്ഥിരീകരിച്ചത്.
തുടര്ച്ചയായ 17-ാം ദിവസവും രാജ്യത്ത് പ്രതിദിന രോഗബാധിതരുടെ എണ്ണം ഒരു ലക്ഷത്തില് താഴെയാണ്. കേന്ദ്രത്തിന്റെയും സംസ്ഥാനങ്ങളുടെയും/കേന്ദ്രഭരണപ്രദേശങ്ങളുടെയും നിരന്തരവും കൂട്ടായതുമായ പ്രയത്നങ്ങളുടെ ഫലമാണിത്.
ചികിത്സയിലുള്ളവരുടെ എണ്ണവും പതിവായി കുറയുകയാണ്. ഇപ്പോള് ചികിത്സയിലുള്ളത് 6,27,057 പേരാണ്.
കഴിഞ്ഞ 24 മണിക്കൂറിനിടെ ചികിത്സയിലുള്ളവരുടെ എണ്ണത്തില് 16,137 ന്റെ കുറവാണ് രേഖപ്പെടുത്തിയത്. നിലവില് ചികിത്സയിലുള്ളത് ആകെ രോഗബാധിതരുടെ 2.08% മാത്രമാണ്.
കൂടുതല് പേര് സുഖം പ്രാപിക്കുന്നതിനാല് കഴിഞ്ഞ 42 ദിവസമായി പ്രതിദിന രോഗമുക്തരുടെ എണ്ണം പ്രതിദിന രോഗബാധിതരേക്കാള് കൂടുതലാണ്. കഴിഞ്ഞ 24 മണിക്കൂറിനുള്ളില് 68,885 പേര് രോഗമുക്തരായി.
പ്രതിദിന രോഗബാധിതരെ അപേക്ഷിച്ച് കഴിഞ്ഞ 24 മണിക്കൂറിനുള്ളില് 14,000ല്  കൂടുതലാണ് രോഗമുക്തരുടെ എണ്ണം.
വേേു:െ//േെമശേര.ുശയ.ഴീ്.ശി/ണൃശലേഞലമറഉമമേ/ൗലെൃളശഹല/െശാമഴല/ശാമഴല003ങഖ96.ഷുഴ
രാജ്യത്തിതുവരെ ആകെ 2,90,63,740 പേരാണ് കോവിഡ് മുക്തരായത്. കഴിഞ്ഞ 24 മണിക്കൂറിനുള്ളില് 68,885 പേര് സുഖം പ്രാപിച്ചു. രോഗമുക്തി നിരക്ക് പതിവായി ഉയര്ന്ന് നിലവില് 96.61% ആണ്.
രാജ്യത്തെ പരിശോധനാ ശേഷി ഗണ്യമായി വര്ദ്ധിപ്പിച്ചതോടെ കഴിഞ്ഞ 24 മണിക്കൂറിനുള്ളില് നടത്തിയത് 18,59,469 പരിശോധനകളാണ്്. ആകെ 39.78 കോടിയിലേറെ  പരിശോധനകള് ഇതുവരെ രാജ്യത്ത് നടത്തി.
പരിശോധന വര്ദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് താഴ്ന്ന നിലയില് തുടരുന്നു. പ്രതിവാര രോഗസ്ഥിരീകരണ നിരക്ക് നിലവില് 3.04 ശതമാനമാണ്. പ്രതിദിന രോഗസ്ഥിരീകരണ നിരക്ക് ഇന്ന് 2.91 ശതമാനം. തുടര്ച്ചയായ 17 ദിവസമായി ഇത് 5 ശതമാനത്തില് താഴെയാണ്.
പ്രധാനമന്ത്രിയുടെ ഓഫീസ്
പണ്ഡിറ്റ് ദീൻദയാൽ ഉപാധ്യായയുടെ പുണ്യ തിഥിയിൽ പ്രധാനമന്ത്രിയുടെ ശ്രദ്ധാഞ്ജലി
പണ്ഡിറ്റ് ദീൻദയാൽ ഉപാധ്യായ ജിയുടെ പുണ്യ തിഥിയിൽ പ്രധാനമന്ത്രി ശ്രീ നരേന്ദ്ര മോദി അദ്ദേഹത്തിന് ആദരാഞ്ജലികൾ അർപ്പിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു :
പണ്ഡിറ്റ് ദീൻദയാൽ ഉപാധ്യായ ജിയുടെ ജീവിതം പൂർണ്ണമായും 'സർവജൻ ഹിതേ - സർവജൻ സുഖേ' എന്ന തത്വത്തെ അടിസ്ഥാനമാക്കിയുള്ളതായിരുന്നു. സമഗ്രമായ മാനവികതയെക്കുറിച്ചുള്ള അദ്ദേഹത്തിന്റെ തത്ത്വചിന്ത ഇന്ത്യയുടെ മാത്രമല്ല, ലോകത്തിന്റെ തന്നെ പല പ്രശ്നങ്ങൾക്കും പരിഹാരം നൽകാൻ പ്രാപ്തമാണ്. അദ്ദേഹത്തിന്റെ ചരമവാർഷികത്തിൽ ആദരാഞ്ജലികൾ."
पंडित दीनदयाल उपाध्याय जी का संपूर्ण जीवन सर्वजन हिताय-सर्वजन सुखाय के सिद्धांत पर आधारित रहा। उनका एकात्म मानववाद का दर्शन भारत ही नहीं, बल्कि दुनिया की कई समस्याओं का समाधान देने में सक्षम है। उनकी पुण्यतिथि पर आदरपूर्ण श्रद्धांजलि।
— Narendra Modi  February 11, 2022
ND